cyanic-selkie/wikianc huggingface dataset:
Chevrolet Impala
Die Chevrolet Impala is 'n volgrootte motor (boonste mediumgrootte 2000-2007) wat gebou word deur die Chevrolet-afdeling van General Motors in modeljare 1958-1985, 1994-1996 en 2000 tot op hede. Die naam is afgelei van die Suid-Afrikaanse wildsbok en het Chevrolet se duurste passasiersmodel geword teen 1965. Dit is een van die besverkopermotors in die Verenigde State van Amerika, wat meeding teen die Ford Galaxie 500 en die Plymouth Fury, waar volgrootte modelle die mark oorheers.
Die Impala is lank gekenmerk deur sy simmetriese driedubbele agterligte. Die Caprice is as 'n toplyn Impala Sportsedan vir die 1965 modeljaar vrygestel, en as 'n aparte reeks bo die Impala geposisioneer in 1966, wat op sy beurt bo die Bel Air en Biscayne gebly het. Die Impala het bly voortbestaan as Chevrolet se gewildste volgrootte model in die middel-1980s. Tussen 1994 en 1996 het Impala herleef as 'n gespierde 5.7 liter-V8-aangedrewe weergawe van die Caprice Classic sedan.
In 2000 is die Impala weer vrygestel as 'n hoofstroom voorwieldryfsedan. Teen Februarie 2014 word die Impala nommer een onder bekostigbare groot motors in die US News & World Report se ranglys. Teen 2015 word die Impala in die Verenigde State, Kanada, Meksiko en die Midde-Ooste verkoop.
Ed Cole, Chevrolet se hoofingenieur in die laat 1950's, definieer die Impala as 'n "prestigemotor binne die bereik van die gemiddelde Amerikaanse burger."
Josh Epstein
Josh Epstein is 'n Kanadese akteur, vervaardiger, en skrywer. Hy is bekend vir sy rolle in die rolprente Hairspray (2007), Eadweard (2015), en Adventures in Public School (2017), en in die televisiereeks Breaker High (1997).
Kalahariwildemispel
Die Kalahariwildemispel (Vangueria cyanescens) is 'n klein, swak boompie wat voorkom van die suide van KwaZulu-Natal tot in Mpumalanga en Limpopo, en weswaarts deur die Kaprivistrook tot in Kaokoland. Dit is inheems in Angola, Botswana, die Kaprivistrook in Namibië en Zambië.
Dit groei in sandgrond in bosveld. Die boom se blare is dun, leeragtig en meestal haarloos. Die boom se FSA-nommer is 702.3.
2002 Japannese Grand Prix
Die 2002 Formule Een Japannese Grand Prix is op 13 Oktober 2002 op die Suzuka Internasionale Renbaan in Suzuka, Japan gehou. Dit was die sewentiende en laaste wedren van die kampioenskapseisoen en is deur Michael Schumacher in sy Ferrari gewen.
Nossa Senhora dos Milagros (skip)
Die Nossa Senhora dos Milagros het die hawe van Goa op 27 Februarie 1686 verlaat op pad na Lissabon. Onder die passasiers was 'n hoëvlak-afvaardiging van die koning van Siam na die Portugese koning.
Windsor-kasteel
Windsor-kasteel (Engels: Windsor Castle) in Berkshire, Engeland, is die grootste bewoonde kasteel in die wêreld. Die kasteel dateer uit die tyd van William die Veroweraar en word reeds amper 1 000 jaar bewoon. Dit beslaan ’n vloeroppervlak van sowat 44 965 vierkante meter.
Nossa Senhora dos Milagros (skip)
Kaap Agulhas is vir die Kaap die Goeie Hoop aangesien en gevolglik strand die skip op 16 April 1686 by Struisbaai. Slegs 7 of 8 opvarendes verdrink. Die 200 op die strand is onder die indruk dat hulle baie naby Kaapstad is, laat al hulle voedsel agter en begin stap. Langs die pad sterf 50 stappers weens honger, uitputting en blootstelling. Die Portugese loop boonop weg vir die Siamese mandaryne en kom op die VOC-veepos in die Hottentots-Hollandberge af. Ongeveer 'n maand na die stranding vind 'n soekgeselskap wat kommandeur Simon van der Stel gestuur het die mandaryne wat in erbarmlike omstandighede rondgedwaal het. Weens hul kulturele andersheid was die mandaryne met vrees vir die Khoikhoi vervul. Van der Stel was baie geïnteresseerd in die mandaryne omdat hy vermoed het dat hulle waardevolle artikels as geskenke vir die Portugese koning by hulle sou hê. Die Portugese is reeds gou op 'n skip na Portugal geplaas, maar die mandaryne moes maande aan die Kaap wag vir 'n geleentheid na die Ooste.
Windsor-kasteel
Saam met Buckingham-paleis in Londen en Holyrood-paleis in Edinburg is dit een van die hoofwonings van die Britse monarg. Koningin Elizabeth II bring baie naweke in die kasteel deur en gebruik dit vir private en staatsgeleenthede.
Nossa Senhora dos Milagros (skip)
Die bergingsgeselskap het met teleurstellend min buit na die Kaap teruggekeer. Dit het Van der Stel agterdogtig gemaak. Gerugte van diefstal is versprei en die gevolg was dat luit. Olof Bergh vir 'n aantal jare gevangene was en na Batavia gestuur is voordat hy na die Kaap teruggekeer het en hoof van die garnisoen geword het.
Windsor-kasteel
Die meeste van die monarge van Engeland, later Groot-Brittanje en nog later die Britse Statebondsryke het ’n direkte invloed gehad op die bou en ontwikkeling van die kasteel, wat hul fort, woning, amptelike paleis en soms selfs tronk was.
Nossa Senhora dos Milagros (skip)
Teen hierdie tyd het die Portugese handel met die Ooste baie agteruitgegaan. Dit was enersyds weens die swaar verliese aan skepe en bemanning en andersyds aan die mededinging van die VOC.
Windsor-kasteel
Uitleg
Deur sy 900 jaar lange bestaan is die ontwerp van Windsor-kasteel aangepas en verander volgens die smaak, vereistes en finansies van opeenvolgende monarge. Die hooftrekke het egter min of meer dieselfde gebly en die plan hieronder is ’n nuttige gids. William die Veroweraar het die eerste houtkasteel tussen 1070 en 1086 gebou. Dit is later met stene herbou en het oor die jare al hoe belangriker geword. Koning Hendrik II het die Ronde Toring en die oorspronklike buitemuur laat bou. Tydens die bewind van koning George IV tussen 1820–1830 het die kasteel sy grootste enkele transformasie ondergaan. George, wat bekend was vir sy swierige aanbouings by Carlton House en die Royal Pavilion, het die parlement oorreed om £300 000 aan hom toe te staan vir restourasiewerk. Die argitek Jeffry Wyatville het die werk in 1824 begin. Koning George is in 1830 dood voor die restourasie voltooi is, maar dit was feitlik klaar teen die tyd dat Wyatville in 1840 dood is.
Sleutel tot die plan regs
Die besonder sigbare landmerk van die kasteel, die Ronde Toring ("A"), is eintlik allesbehalwe rond; die vorm daarvan word meegebring deur die oneweredige, maar skynbaar ronde, mensgemaakte heuwel waarop dit gebou is. Die toring skei die twee binnehowe van mekaar. Die laer binnehof (Lower Ward, "F") bevat Sint George-kapel ("G"), terwyl die boonste binnehof (Upper Ward, "B") die private woondeel ("D") en die meer formele staatsale ("C") huisves.
Park
Die onmiddellike omgewing sluit die parkgebied en twee plase in, asook baie huise waarin hoofsaaklik werknemers bly. Die landgoed Frogmore lê ook binne die parkgebied. Frogmore House en sy tuine is op sekere dae vir die publiek oop.
Laura Devon
Laura Devon (23 Mei 1931 – 19 Julie 2007) was 'n Amerikaanse aktrise. Sy was bekend vir haar rolle in die rolprente Goodbye Charlie (1964) en Gunn (1967), en in die televisiereekse The Twilight Zone (1959) en The Richard Boone Show (1963).
Dorothy Devore
Dorothy Devore (22 Junie 1899 – 10 September 1976) was 'n Amerikaanse aktrise. Sy was bekend vir haar rolle in die rolprente Hold Your Breath (1924) en Better Days (1927).
Ennis Esmer
Ennis Esmer (gebore 29 Desember 1978) is 'n Kanadese akteur, skrywer, en vervaardiger. Hy is bekend vir sy rolle in die televisiereekse Red Oaks (2014), Dark Matter (2015), Blindspot (2015), en You Me Her (2016).
Kira Soltanovich
Kira Soltanovich (gebore 15 September 1973) is 'n Amerikaanse aktrise en skryfster. Sy is bekend vir haar rolle in die rolprent You Did This to Me (2016) en in die televisiereekse The Tonight Show with Jay Leno (1992), How to Be a Grown Up (2014), en Winsanity (2016).
Persiese Golfstate
Die Persiese Golfstate bestaan uit ŉ aantal klein sjeikdomme, sultanate en emirate aan die oostekant van die Arabiese Skiereiland. Die lande het 'n ooreenstemmende geskiedkundige agtergrond en bevind hulle teenswoordig ook in dieselfde ekonomiese, politieke en sosiale omstandighede. Benewens die state Bahrein, Katar, Koeweit, Oman en die Verenigde Arabiese Emirate, kan Iran, Irak en Saoedi-Arabië ook in 'n wyer verband as deel van die groep gereken word (laasgenoemde 3 lande word nie in die artikel bespreek nie).
Vanweë die toename in die internasionale oliebehoeftes, het die klein staatjies 'n belangrike rol in die wêreldekonomie begin speel en die geweldige inkomstes uit olie het hulle daartoe in staat gestel om hulle feodale, onderontwikkelde samelewings binne enkele dekades in moderne, hoogs ontwikkelde gemeenskappe te omskep. Die hantering van hierdie ingrypende veranderings is een van die grootste probleme waarmee die lande te kampe het.
Vir die doeleindes van die artikel word die klein sjeikdomme, emirate en sultanate aan die Persiese Golf (of Arabiese Golf) aan die oostekant van die Arabiese skiereiland as die Persiese Golfstate beskou. In 'n wyerverband kan Irak, Iran en Saoedi-Arabië egter ook tot die groep gereken word. Omstreeks ten tye van die eeuwisseling het al die staatjies vriendskapsverdrae met Groot-Brittanje gesluit, maar in 1971 is die verdrae opgehef en het die state volle onafhanklikheid verkry. Hulle was naamlik Koeweit (Dawlat AI Koeweit, in 1961), die vorstedom Bahrein (Twee Seë), die sjeikdom Katar (Qatar), die sultanaat Oman en die Unie van Arabiese Emirate of Verenigde Arabiese Emirate (UAE).
Die unie is in 1971 deur die sjeikdomme Aboe Dhabi, Doebai, Sjarjah, Adzjman, Oem-at-Gawein en AI Foedjaira tot stand gebring en in 1972 het Ras al Chaima ook tot die unie toegetree. Die sultanaat Oman was tot in 1970 die sultanaat Maskat, en Oman het voor die totstandkoming van die federasie van emirate as die Seerowerkus, Verdragskus of Trucial States of Trucial Oman bekend gestaan. Die sjeikdomme, wat tot redelik onlangs arm en onderontwikkel was, se binnelandse grense is nooit presies afgebaken nie, aangesien dit in die onherbergsame woestyngebied van die Arabiese Skiereiland geleë is - die grense van Oman en die UAE loop deur die Roeb-al-Chali, die lewensgevaarlike dryfsandgebied (Leë Kwartier).
Die amptelike oppervlakte van die verskillende state kan dus slegs beraam word en dit het talle meningsverskille tot gevolg – selfs ten opsigte van die skiereiland Katar, wat 'n aantal klein eilandjies insluit, en die argipel Bahrein (hoofeiland 300 km2 plus 33 klein eilande). Vanweë die warm klimaat en die meestal onvrugbare en kalksteenagtige grond, is die bevolking langs die kus gekonsentreer, waar hulle hulle toespits op vissery (onder meer pêrelvissery), die verbouing van 'n beperkte aantallandbouprodukte (dadels, speserye) by oases, asook skaapboerdery en kameel- en perdetelery.
Soos die naam Seerowerkus aandui, was seerowery en smokkelhandel in goud 'n florerende bedryf voordat olie daar ontgin is (die Seerowerkus bestaan uit vlak kuswaters, eilandjies en koraalriwwe). Hoewel daar enkele oases in Koeweit voorkom, lê die vernaamstes meer suidwaarts. Die belangrikste oase van die UAE is die Boeraimi-oase (of AI Ain); in Oman is dit die AI Batna-oase noord van die Dzjebel Achdar (Groen Berge), en suid van die Arabiese skiereiland is die belangrikste oases in die omgewing van Salala in die provinsie Dhofar.
Sosiale gegewens
Die amptelike poste word egter vir die landsburgers gereserveer. 'n Toename in of versnelling van die ekonomiese bedrywighede in een van die Golfstate veroorsaak 'n wanbalans tussen die aantal landsburgers en die buitelandse werkers. Omdat laasgenoemde se lone ook baie laer is as die van die inheemse werkers, vererger dit die sosiale spanninge. Koeweit het in 1976 al meer buitelanders as landsburgers binne sy grense gehad en die persentasie buitelanders was ook in ander state, onder meer in Katar, hoog.
Die toepassing van 'n beperkte immigrasiebeleid wat uit die toestand voortgevloei het, belemmer sowel die ekonomiese ontwikkeling as die onderwys- en mediese voorsieninge in die lande. Minder skole, universiteite en hospitale as wat die regerings graag sou wou voorsien, word derhalwe gebou. Die dilemma van baie staatjies word verder vergroot deur die regerings se wens om ook in die behoefte aan moderne sosiale voorsieninge te voorsien, byvoorbeeld beter woongeriewe, parke, sportgeriewe, ensovoorts, wat aantrekliker lewensomstandighede sal skep.
Die moontlikheid bestaan ook dat jongmense, wat tydens hul opleiding in die buiteland met 'n hoe lewenstandaard kennis gemaak het, vanweë die gemis daaraan hul eie land sal verlaat. Onderwys en mediese dienste word in die meeste staatjies gratis aan alle landsburgers voorsien, en die armer bevolkingsgroepe ontvang ook staatsubsidies vir woningbou, terwyl die kinders gratis maaltye op skool kry. Die lewenskoste styg egter oor die algemeen - byna alle lewensmiddele moet nog ingevoer word en die prysstygings wat daarmee gepaard gaan, moet plaaslik geabsorbeer word.
Die ontwikkelingsbeleid
Die produksie van natuurlike pêrels deur die staatjies rondom die Persiese Golf is in die dertigerjare deur gekweekte Japanse pêrels van die mark gedwing. Na die Tweede Wêreldoorlog het olie die vernaamste bron van inkomste geword en die relatief arm woestynstaatjies het ewe skielik, sonder enige vorm van moderne infrastruktuur, baie ryk geword. Die inkomste uit die olie het die lande in staat gestel om alles wat vir die ontwikkeling van hul ekonomiese sektore nodig was, in te voer.
Omdat die ekonomieë egter letterlik van die grond af opgebou moes word, het elke enkele ekonomiese bedrywigheid 'n kettingreaksie tot gevolg gehad, en invoere het reuse afmetings begin aanneem. In 1975 en 1976 het ingevoerde goedere tussen 3 weke en meer as 4 maande in die hawens bly lê voordat dit afgelaai kon word. Die byna gedwonge ekonomiese ontwikkeling van die oliestaatjies hou die gevaar van oorbesteding in.
Ondanks die oënskynklik onuitputlike potensiële olierykdomme moet die staatjies 'n balans tussen hul uitgawes en hul direkte inkomstes handhaaf. Hoewel sommige state vroeër as ander begin ontwikkel het - Koeweit voer sedert die dertigerjare olie uit en Oman eers sedert die einde van die sestigerjare - bevind die Ian de hulle in ongeveer dieselfde ekonomiese en sosiale omstandighede en voer hulle dus in baie opsigte dieselfde ontwikkelingsbeleid.
Die regerings moedig die plaaslike produksie van groente, vrugte en vleis aan om minder van invoere afhanklik te wees. Die behoefte aan die lewensmiddele het vanweë die teenwoordigheid van die buitelanders en die verhoogde lewenstandaard in sowel kwantiteit as kwaliteit toegeneem. Die algemene gebrek aan varswater in die Persiese Golfstate is deur ontsoutingsinstallasies die hoof gebied. Benewens varswater bied die ontsouting van strandmere ook groot ontginningsmoontlikhede vir chemikalieë soos chloor, magnesium en natrium. Kunsmisfabrieke is in baie state opgerig en daar bestaan goeie ontwikkelingsmoontlikhede vir die landbou in veral die noordooste en suidweste van Oman.
Indien die land 'n gunstiger ligging ten opsigte van die ander state gehad het, sou dit 'n belangrike leweransier vir die gebied kon gewees het. Die ontwikkeling van die verskeie ekonomiese sektore berus op die daarstelling van die nodige infrastruktuur. Nuwe hawens moet byvoorbeeld aangelê word, bestaande hawens moet ontwikkel word, en lughawens, paaie, kragsentrales, ensovoorts, moet gebou word. Oral waar nuwe hawens gebou is, is groot hoeveelhede materiaal van die seebodem verwyder.
Dit, tesame met die geweldige industrialisasie aan die kus, skep groot omgewings- en besoedelingsprobleme. Die eerste nywerhede wat aan die kus verrys het, was yster-, staal- en sementfabrieke. Hierdeur is gepoog om die woningtekort in die lande te verlig en om hulle terselfdertyd onafhanklik van die invoer van boumateriaal te maak.
Vroeë spesialisasie
AI die Persiese Golfstate streef na 'n stabiele ekonomiese grondslag sodat indien die olievoorrade tekens van uitputting begin toon en die kopers daarvan ander energiebronne (kernenergie, sonenergie) ontwikkel, of selfs hul eie olievoorrade (die olie uit Alaska aan die einde van die sewentigerjare, die uit die Noordsee wat deur Groot-Brittanje en Noorweë gewin is) begin produseer, die ekonomieë nie in duie sal stort nie. Bahrein het baie beperkte moontlikhede vir die ontwikkeling van swaar nywerhede - die aluminiumonderneming Aluminium Bahrein (ALBA) en die Arab Shipbuilding and Repair Yard (ASRY) is die grootste nywerheidsbedrywighede wat die eiland kan hanteer.
Een van die sjeikdomme van die Arabiese emirate, Doebai, beoog ook om tot die finansiële sentrum van die Persiese Golfstate te ontwikkel. Ander sjeikdomme voer dieselfde beleid wat in die verlede deur Koeweit toegepas is, naamlik om soveel moontlik buitelandse ondernemings uit hulle gebiede te hou (60 % van die Kuwait National Petroleum Company word byvoorbeeld deur die staat beheer). Hoewel Koeweit van wee sy beleid nie tot 'n finansiële sentrum ontwikkel het nie, het die land met verloop van tyd enorme investerings in die Weste begin maak en 'n hele aantal staatsondernemings is vir die doel opgerig.
Teen die tweede helfte van die sewentigerjare moes daar egter op die gebied besnoei word nadat die Britse pond, wat nou gekoppel is aan Koeweit se geldeenheid, die dinar, se waarde gedaal en die olieproduksie afgeneem het. Die redelik rojale buitelandse hulp wat tot in die stadium aan lande van die Derde Wêreld asook aan die Arabiese lande verleen is, byvoorbeeld deur die Kuwait Fund for Arab Economic Development, is verminder en die ambisieuse planne vir 'n eie tenkskip- en handelsvloot is van die baan geskuif.
Geskiedenis
In die 18e en 19e eeu het die Nederlanders, Britte en Franse herhaaldelik pogings aangewend om beheer oor die gebied van die Persiese Golf te kry. Hulle grootste mededingers was die Osmane, die Portugese, die Perse asook die Arabiere, wat met hul groot vlote die Golf onveilig vir die Europese handelaars gemaak het. Aan die begin van die 19e eeu het die Britse Oos-Indiese-Kompanjie ŉ sterk vloot na die Persiese Golf gestuur om 'n einde aan die toestand te maak.
Ras al Chaima, een van die belangrikste versterkte hawens waarvandaan die Arabiere opgetree het, is verower en die Britte het ook gedreig om ander basisse te vernietig. 'n Verdrag tussen Brittanje en al die sjeikdomme en emirate is aan die einde van die 19e eeu gesluit, ingevolge waarvan laasgenoemde hulle van verdere vyandelike optredes sou weerhou en nie sonder Groot-Brittanje se medewete gebiede aan ander moondhede sou afstaan nie. In ruil daarvoor sou Brittanje sy beskerming aan die state verleen. Die verdrag is tot in 1961 deur Koeweit onderhou en het tot in 1971 vir die ander state aan die Golf gegeld.
St. James’ Park
St. James’ Park is ’n stadion in Newcastle upon Tyne in Engeland. Dit is die tuisveld van Newcastle United FC wat in die Premier League speel. Die stadion het sitplek vir 52 405 mense.
St. James’ Park is sedert 1892 die tuisveld van Newcastle United en word sedert 1880 vir sokkerwedstryde aangewend. Regdeur die geskiedenis van die stadion het die opgradering en uitbreiding daarvan konflik veroorsaak tussen plaaslike inwoners en die stadsraad. Dit het in die laat 1960’s gelei tot twee voorstelle om die stadion te skuif en ’n kontroversiële voorstel in 1995 om dit na die nabygeleë Leazes Park te verskuif. Die weiering om te skuif het gelei tot die kenmerkende onewewigtige voorkoms van die huidige stadion se asimmetriese paviljoene.
Chevrolet Spark
Die Chevrolet Spark is 'n stadsmotor, oorspronklik as die Daewoo Matiz ontwerp en gebou, maar tans onder die Chevroletmerk van General Motors geproduseer. Dit is slegs beskikbaar as 'n vyfdeurluikrug. Die eerste geslag Daewoo Matiz is in 1998 deur General Motors se Suid-Koreaanse afdeling GM Korea, voorheen bekend as Daewoo Motors, geloods as plaavervanger vir die Daewoo Tico.
Colleen Dewhurst
Colleen Dewhurst (3 Junie 1924 – 22 Augustus 1991) was 'n Amerikaanse aktrise. Sy was bekend vir haar rolle in die rolprente The Cowboys (1972) en The Dead Zone (1983).
Chevrolet Spark
Nadat General Motors die beheer van Daewoo Motors oorgeneem het in 2002, is die Spark verder bemark onder die Chevrolet-kenteken. Die tweede geslag is in 2005 vrygestel en die derde geslag in 2010.
'n Vol-elektriese weergawe, die Chevrolet Spark EV, word in die VSA in uitgesoekte markte in Kalifornië en Oregon bemark sedert Junie 2013.
Sias Reinecke
Sias Reinecke (23 April 1940 – 8 Oktober 1982) was 'n legendariese Afrikaanse sanger wat ook deel van die sanggroep Groep Twee was. Hy is bekend vir treffers soos Sproeitjies, Die Seewind Bring Heimwee, Klein Karoo, Dink Jy Darem Nog aan My en Wie Sal Kom Nagsê. Reinecke wat in Randfontein woonagtig was, is op die ouderdom van 42 jaar aan 'n hartaanval oorlede terwyl hy op toer was en pas ná 'n optrede op Amersfoort. Hy is op 12 Oktober vanuit die Gereformeerde kerk Randfontein, waarvan hy lidmaat was, begrawe. Ds. L.J.J. Coetzee het die diens gelei. Hy het nog die Saterdagaand voor sy dood tydens 'n gemeentegeleentheid van GK Randfontein opgetree en die vorige Saterdag op die Afrikaanse musiekfees in Roodepoort. Reinecke het vyf kinders gehad, van wie die jongste, Dirkie, vyf jaar oud was ten tyde van sy pa se dood.
Dylan Everett
Dylan Everett (gebore 24 Januarie 1995) is 'n Kanadese akteur en vervaardiger. Hy is bekend vir sy rolle in die rolprent Undercover Grandpa (2017) en in die televisiereekse Degrassi: The Next Generation (2001) en Supernatural (2005).
Londense Tower
Haar Majesteit se Koninklike Paleis en Fort, beter bekend as die Londense Tower, is 'n historiese monument in Sentraal-Londen, Engeland, aan die noordelike oewer van die Teemsrivier. Die Tower is in 1988 deur Unesco as wêrelderfenisgebied gelys.
Die Tower se hooffunksie was ’n fort, koninklike paleis en tronk (veral vir koninklikes soos die broers Eduard V van Engeland en Richard van Shrewsbury, 1ste Hertog van York en koningin Elizabeth I, asook ander mense met hoë status). Dit was ’n plek van marteling en teregstellings, ’n arsenaal, skatkamer, dieretuin, die koninklike munt, ’n sterrewag en is, sedert 1303, die tuiste van die kroonjuwele.
Ligging
Die kasteel staan aan die oostelike grens van die stad Londen se finansiële distrik, aan die Teemsrivier en naby Tower Bridge.
In die middel van die Londense Tower staan die Normandiese Wit Toring, wat in 1078 deur Willem die Veroweraar in die suidoostelike hoek van die stadsmure laat bou is. Die toring was 'n magtige steengeworde simbool vir die nuwe Normandiese bewind in Engeland en sy voorneme om van permanente duur te wees. 'n Tweede funksie was dié van 'n vesting van tot dusver ongekende formaat en skuilplek - vir die nuwe bewindhebbers in die vroeë fase van stabilisering (waartydens opstande van Ange-Sakers nie volledig uitgesluit kon word nie), maar ook vir die Londense bevolking tydens militêre bedreigings van buite.
Die Wit Toring is 27 m hoog en die mure wissel tussen 4,5 m dik by die basis tot amper 3,3 m aan die bokant. In die 1190's het koning Richard die Leeuhart die Wit Toring laat toebou met ’n versterkte muur wat met ’n grag omring was. Hendrik III het die buitekant laat witkalk, vandaar die naam.
Gevangenes
Koninklike gevangenes van die Tower sluit in:
Ander bekendes:
Die spook van Donkergat
Die Spook van Donkergat is 'n Afrikaanse rolprent wat in 1973 uitgereik is. Diana Ginsburg was die regisseur.
Genre
Die rolprent is 'n komedie.
Akteurs
Van die akteurs is Pip Freedman, Pieter van der Byl, Nerina Ferreira, Margot Luyt en Wilson Dunster.
Brendan Fehr
Brendan Fehr (gebore 29 Oktober 1977) is 'n Kanadese akteur. Hy is bekend vir sy rolle in die rolprente Final Destination (2000), Biker Boyz (2003), en X-Men: First Class (2011), en in die televisiereeks Roswell (1999).
Jacqueline deWit
Jacqueline deWit (26 September 1912 – 7 Januarie 1998) was 'n Amerikaanse aktrise. Sy was bekend vir haar rolle in die rolprente Fog Island (1945), Little Giant (1946), The Damned Don't Cry (1950), en All That Heaven Allows (1955).
Emilia-Romagna Grand Prix
Die Emilia-Romagna Grand Prix is 'n Formule Een-motorwedren wat gehou word op die Autodromo Enzo e Dino Ferrari in Imola. Vanaf 1981 tot 2006 is die San Marino Grand Prix jaarliks op die baan gehou. In 2020 word die Emilia-Romagna Grand Prix by die kalender toegevoeg, oorspronklik eenmalig omrede soveel renne gekanselleer moes word vanweë die koronaviruspandemie. In 2021 is die wedren egter weer op die kalender geplaas, omdat die Chinese Grand Prix in hierdie jaar weer weens die Covid-19-pandemie gekanselleer moes word.
Hattingspruit
Hattingspruit is 'n steenkoolmynboudorp in die ooste van Suid-Afrika, in die noorde van die provinsie van KwaZulu-Natal. Die dorp is tussen Glencoe en Dannhauser. Die Tom Worthingtondam is nabygeleë. Die R621-streeksroete gaan deur die dorpie.
Patterson Dial
Patterson Dial (19 Mei 1902 – 23 Maart 1945) was 'n Amerikaanse aktrise. Sy was bekend vir haar rolle in die rolprente Tol'able David (1921), The Silent Partner (1923), Happiness (1924), en Secrets (1924).
Traagheidsmoment
Volgens Newton se eerste bewegingswet, sal 'n voorwerp in rus bly of teen dieselfde lineêre snelheid beweeg tensy 'n eksterne netto krag daarop uitgeoefen word – die voorwerp se massa bied dus 'n traagheid om te versnel in 'n lineêre rigting. Traagheidsmoment kan gesien word as 'n analoog van hierdie traagheid van massa, maar wel op 'n voorwerp wat roteer. Dus sal 'n voorwerp wat rondom 'n as roteer in rus bly of teen dieselfde hoeksnelheid beweeg tensy 'n eksterne moment (of aksie wat rotasie veroorsaak) daarop inwerk.
In algemene fisika is die definisie van 'n moment 'krag maal afstand', en kan gesien word as enige aksie wat sal veroorsaak dat 'n voorwerp (of deeltjie binne in 'n voorwerp) rondom 'n as wil roteer. Die traagheidsmoment op enige deeltjie van 'n voorwerp is weer die massa van die deeltjie maal met die kwadraat van afstand van die as (of sentroïede) af. Die som van al die deeltjies se traagheidsmomente tel bymekaar om die traagheidsmoment van die totale voorwerp rondom die as te bepaal. Dus:
waarin
Hoe verder 'n deeltjie dus van die as van die voorwerp af geleë is, hoe groter sal die bydrae tot die traagheidsmoment wees.
Molekules in die gasfase kan vrylik roteer en hierdie rotasies is gekwantiseer. Oorgange tussen die verskillende rotasietoestande kan deur absorpsie van mikrogolwe waargeneem word en daardeur kan die molekule se traagheidsmomente bepaal word. (Daar is soms meer as een, as die deeltjie 'n vorm met lae simmetrie besit.)
Gladiolus nyasicus
Gladiolus nyasicus is 'n meerjarige plant wat tot die genus Gladiolus behoort. Die plant is inheems aan Malawi en Tanzanië.
Focke-Wulf Fw 190
Die Focke-Wulf Fw 190 was 'n Duitse vegvliegtuig wat deur die Luftwaffe gebruik is tydens die Tweede Wêreldoorlog. Dit word deur menige kenner beskou as die beste Duitse vegvliegtuig van Tweede Wêreldoorlog. Die eerste proptotipe het in Junie 1938 sy nooiensvlug voltooi en bewys dat lugverkoelde stermotors kon byhou met inlynmotors.
Met sy eerste vertoning in aksie oor Frankryk, gedurende September 1941, het die Fw 190 drie Spitfires afgeskiet. Dit het die Spitfire V oortref op daardie stadium. Die Fw 190 was meer beweegbaar as die Spitfire behalwe met betrekking tot draaisirkel en het ook 'n beter topsnelheid gehad. Dit het vir 'n tydperk die lugruim oor die wesfront oorheers en is eers bedreig toe die Spitfire IX sy vertoning in die herfs van 1942 gemaak het.
Gedurende 1942 het die Fw 190 die Duitse kruisers Scharnhorst en Gneisenau en die swaarkruiser Prinz Eugen beskerm toe hulle deur die Engelse Kanaal gevaar het na Duitse hawens in die noorde. Tydens een van die skermutselinge het die Fw 190's al ses die Fairey Swordfish'e afgeskiet.
Die Fw 190A-model is voortdurend verbeter, met groter wapens en soms ook met water-metanol of distikstofoksied inspuiting toegerus. Daar was ook 'n model wat torpedos kon dra.
Gedurende die laaste jare van die oorlog het die Fw 190 'n groot rol gespeel in die lugverdediging van Duitse grondgebied veral teen die Geallieerde lugaanvalle. Op 17 Augustus 1943 het 300 Fw 190's 'n groep Amerikaanse bomwerpers onderskep, 60 vernietig en 100 beskadig. Sommige van die Fw 190's was toegerus met 210 mm vuurpyle wat gebruik is om die bomwerperformasies uit mekaar te jaag.
In Junie 1943 is 'n Fw 190-nagvegtergroep gestig. Die groep se vliegtuie was egter nie met radar toegerus nie maar het die bomwerpers aangeval oor hul teikengebiede. Hulle het oor die 200 bomwerpers op dié manier vernietig.
Ook in 1943 het die Duitsers die Fw 190D-model ontwikkel, D vir Dora om hoër te kan vlieg. Dit was gedoen in afwagting van die B-29 Superfortress bomwerpers wat later deur die Amerikaners in diens gestel is. Die Dora het 'n langer neus gehad as die konvensionele Fw 190. Die Fw 190D was ook die eerste model om met 'n vloeistofverkoelde motor toegerus te word. Die Dora was tegnies die gelyke van die Spitfire XIV en die P-51D Mustang.
Greytown
Geskiedenis
Die dorp is in 1854 uitgelê op 'n plaas wat van L.J. Nel gekoop is. Die inwoners wou die dorp eers Pretorius noem ter ere van Andries Pretorius maar die Natalse regering het aangedring dat die dorp na sir George Grey vernoem word. Die dorp se stadsaal is in 1904 gebou.
Distrik
Daar is in 1890 begin met die aanplant van wattelbome. Vandag is Greytown die middelpunt van uitgebreide wattel- en denneplantasies. Ander produkte is kiwivrugte, avokadopere, suiker, mielies, vee en suiwelprodukte. Die belangrikste nywerheid is 'n groot skoenfabriek. 'n Gebou wat in 1886 as woning vir die landdros opgerig is, dien nou as 'n museum.
Louis Botha
Daar is 'n klipgedenkteken, wat die plek aandui waar die huis was waar genl. Louis Botha gebore is, op die plaas Honingfontein. Die plaas is 5 km suid van Greytown.
Gewone breuke
’n Breuk is een deel van ’n hele en word geskryf met een getal bo ’n ander getal bv. ’n Breuk is dus altyd kleiner as 1.
Ons dui breuke aan deur die volgende skryfwyse te gebruik:
In ’n breuk soos  noem ons die syfer onder die lyn die noemer van die breuk. Dit dui aan in hoeveel gelyke dele die hele of versameling (groep) voorwerpe verdeel is:
Die syfer bo die lyn word die teller genoem. Dit dui aan hoeveel van die gelyke dele geneem of ingekleur word. Dus: In Is 3 die teller en 5 die noemer.
Vergelyk breuke met dieselfde noemers
As twee breuke se noemers dieselfde is, is dit maklik om te bepaal of die eerste breuk <  (kleiner as) ;> (groter as) of = (gelyk aan) is aan die tweede breuk bv:
Vergelyk breuke met verskillende noemers
As twee breuke se noemers verskil kan ons een van twee maniere gebruik om te bepaal of die eerste breuk <  (kleiner as) ;> (groter as) of = (gelyk aan) is aan die tweede breuk
Breukmuur
Eerste manier is om gebruik te maak van ’n breukemuur.
Ons sien hieronder dat Ons sien hieronder dat
Tellers met mekaar vergelyk
Die tweede manier om die twee breuke se ekwivalente breuke te vind en die tellers met mekaar te vergelyk:
Vergelyk die twee breuke \frac{3}{4} en \frac{4}{6} met mekaar. Die noemers van die twee breuke verskil van mekaar. (4 en 6)
en  dus is
Optelling van breuke met dieselfde noemers
Die optelling van breuke met dieselfde noemers vind op dieselfde manier plaas as die optelling van gewone getalle.
Met behulp van ’n getallelyn word dit baie duidelik. Ons kan die bewerking ook met 'n figuur voorstel:
Aftrekking van breuke met dieselfde noemers
Soos by optelling van breuke met dieselfde noemers, geskied aftrekking van breuke met dieselfde noemers ook soos aftrekking by gewone getalle.
As \frac{3}{5}  van \frac{4}{5}  afgetrek moet word, word slegs die 3 van die 4 afgetrek, terwyl die noemers dieselfde bly.
( 4 vyfdes – 3 vyfdes = 1 vyfde)
Op ’n getallelyn lyk die bewerking so: Die bewerking kan ook met behulp van ’n figuur voorgestel word
Optelling van breuke met verskillende noemers
Breuke waarvan die noemers nie dieselfde is nie, kan ook bymekaar getel word. Dit kan gedoen word deur die noemers van die breuke na dieselfde noemer te herlei.
Voorbeelde
Tel \frac{2}{8} en \frac{1}{4} bymekaar.
Oplossing
Herlei \frac{1}{4} na agtstes, want dan is albei breuke se noemer 8.
Vermenigvuldig dus die teller en die noemer van \frac{1}{4} met 2.
Tel die twee breuke gewoonweg bymekaar:
Die bewerking kan met behulp van ’n figuur voorgestel word: Tel \frac{2}{5} en \frac{1}{2} bymekaar.
Hier moet beide die noemers van \frac{2}{5} en \frac{1}{2}  na ’n gemeenskaplike noemer herlei word. ’n Gemeenskaplike noemer kan verkry word deur die noemers met mekaar te vermenigvuldig.
Die gemeenskaplike noemer is 10 (2 x 5)
Beide \frac{2}{5} en \frac{1}{2} moet dus na tiendes herlei word:
Flash Gordon (album)
Flash Gordon is 'n album van Queen wat in 1980 vrygestel is.
Gewone breuke
Oplossing
en
Optelling vind nou gewoonweg plaas:
Die bewerking kan soos volg met behulp van ’n figuur voorgestel word:
Aftrekking van breuke met verskillende noemers.
Trek \frac{3}{8} van \frac{3}{4} af.
Oplossing
Herlei \frac{3}{4} na agtstes, want dan is albei breuke se noemers 8.
Trek nou gewoonweg af:
Die bewerking kan so met behulp van ’n figuur voorgestel word: Trek \frac{1}{3} van \frac{1}{2} af.
Hier moet albei die noemers van \frac{1}{3} en \frac{1}{2}  na ’n gemeenskaplike noemer herlei word. ’n Gemeenskaplike noemer kan verkry word deur die noemers van \frac{1}{3} en \frac{1}{2} met mekaar te vermenigvuldig.
Die gemeenskaplike noemer is 6 (2 x 3)
Beide \frac{1}{3} en \frac{1}{2} moet dus na sesdes herlei word.
Die bewerking kan met behulp van ’n figuur soos volg voorgestel word:
Optel van gemengde getalle
Optelling van gemengde getalle waarvan die breuke dieselfde noemer het, sonder oordrag na heles.
Voorbeeld
Tel  by.
Oplossing
(Want
Optelling van gemengde getalle waarvan die breuke dieselfde noemer het, met oordrag van heles.
Voorbeeld
Tel  by
Oplossing
Optelling van gemengde getalle as die noemers van die breuke verskil, sonder oordrag na heles.
Tel by
Holden Monaro
Die Holden Monaro (mon-AH-ro) is 'n sportmotor wat geproduseer is deur GM Holden Ltd, die Australiese filiaal van General Motors, tussen 1968 en 1977 en tussen 2001 en 2006. Drie geslagte van die Monaro is gebou.
Edirne
Edirne is ’n stad in Thrakië, die westelike deel van Turkye, naby die land se grense met Griekeland en Bulgarye. Dié grense word deur die Maritsarivier gevorm wat ook deur die stad vloei. Dit was die hoofstad van die Ottomaanse Ryk van 1365 tot 1457, toe Konstantinopel (die huidige Istanboel) Konstantyn die Grote se nuwe hoofstad geword het.
Edirne is tans die hoofstad van die Edirne-provinsie in Oos-Thrakië. Die stad het in 2009 ’n bevolking van 141 570 gehad (119 298 in 2000).
Colin Ferguson
Colin Ferguson (gebore 22 Julie 1972) is 'n Kanadese akteur, vervaardiger, en regisseur. Hy is bekend vir sy rolle in die rolprent Because I Said So (2007) en in die televisiereekse Eureka (2006) en Haven (2010).
The Works
The Works is 'n album van Queen wat in 1984 vrygestel is.
Suzanne Somers
Suzanne Somers (gebore 16 Oktober 1946) is 'n Amerikaanse aktrise, komponis, en vervaardiger. Sy is bekend vir haar rolle in die rolprente American Graffiti (1973) en Nothing Personal (1980), en in die televisiereekse Three's Company (1976) en She's the Sheriff (1987).
Gary Files
Gary Files is 'n Kanadese akteur. Hy is bekend vir sy rolle in die televisiereekse The Secret Service (1969), Neighbours (1985), en The New Adventures of Ocean Girl (2000).
Brenda Dickson
Brenda Dickson (gebore 3 Februarie 1949) is 'n Amerikaanse aktrise en skryfster. Sy is bekend vir haar rolle in die rolprent Taxi Driver (1976) en in die televisiereekse Days of Our Lives (1965), Love, American Style (1969), en The Young and the Restless (1973).
Izmit
Izmit (Turks: İzmit; Grieks: Νικομήδεια, Nikomedia) is ’n stad in Turkye. Dit is die administratiewe hoofstad van die Kocaeli-provinsie en van die Kocaeli-metropool. Dit lê aan die Golf van Izmit (die antieke Golf van Astacus) in die See van Marmara, sowat 100 km van Istanboel in die noordwestelike deel van Anatolië. Die eintlike stad het ’n bevolking van 293 339 (2009-sensus) en die hele provinsie ’n bevolking van 1 422 752. (Anders as ander priovinsies in Turkye val die hele provinsie nou onder die metropool se munisipaliteit.)
Izmit (Nikomedia) was tussen 286 en 324 die oostelike en mees senior hoofstad van die Romeinse Ryk tydens die tetrargie of viervorstedom. Ná Konstantyn die Grote se oorwinning oor Licinius in 324 was Nikomedia tot in 330 Konstantyn se tussentydse hoofstad, totdat die nabygeleë Bisantium (die huidige Istanboel) as hoofstad gekies is.
Izmit word omring deur Golf van Izmit in die suide, Istanboel en die See van Marmara in die weste, die Swartsee in die noorde en Sakarya in die ooste. Die grootste deel van die stad lê op heuwels, met plat gebiede om die golf. Die middestad lê op die plat deel en die spoorlyne en snelweë loop ook van dié gebied af, wat naby die See van Marmara lê. Die heuwelagtige gebiede het talle historiese huise uit die Ottomaanse tydperk.
Irvette van Zyl
Irvette van Zyl (neé van Blerk; 5 Julie 1987) is 'n Suid-Afrikaanse langafstandatleet en vrouewêreldrekordhouer oor 50 km.
2003 Japannese Grand Prix
Die 2003 Formule Een Japannese Grand Prix is op 12 Oktober 2003 op die Suzuka Internasionale Renbaan in Suzuka, Japan gehou. Dit was die sestiende en laaste wedren van die seisoen, en is deur Rubens Barrichello in sy baas se Ferrari gewen.
Irvette van Zyl
Sy het Suid-Afrika verteenwoordig in die maraton tydens die Olimpiese Somerspele 2012 maar kon nie die wedloop voltooi nie. Sy het reeds twee keer die Londen-maraton‎ voltooi en haar beste tyd van 2:31:26 in 2013 opgestel. In 2021 het sy die tyd verbeter na 2:28:40 tydens die Xiamen Marathon in Siena, Italië.
Gladiolus oatesii
Gladiolus oatesii is 'n meerjarige geofiet wat tot die genus Gladiolus behoort. Die plant is inheems aan Botswana, Gauteng, Limpopo, Mosambiek en Zimbabwe.
Edward VIII van die Verenigde Koninkryk
Edward VIII (Edward Albert Christian George Andrew Patrick David; later die Hertog van Windsor; 23 Junie 1894 – 28 Mei 1972) was koning van die Verenigde Koninkryk en Noord-Ierland en die Britse dominiums asook Keiser van Indië van 20 Januarie 1936, ná die dood van sy pa, George V, tot met sy abdikasie op 11 Desember 1936. Hy was die tweede monarg van die Huis van Windsor nadat sy pa die naam in 1917 verander het van Sakse-Koburg en Gotha.
Voor hy die troon bestyg het, het hy die volgende titels gehad: prins Edward van York, prins Edward van Cornwall en York, die Hertog van Cornwallis, die Hertog van Rothesay en die Prins van Wallis. As jong man het hy in die Eerste Wêreldoorlog diens gedoen en verskeie oorsese besoeke namens sy pa onderneem. Hy is verbind met ’n reeks ouer, getroude vroue.
Slegs maande nadat hy koning geword het, het Edward ’n grondwetlike krisis veroorsaak toe hy die Amerikaanse geskeide vrou Wallis Simpson om haar hand gevra het. Hoewel hy wetlik met haar kon getrou het en koning gebly het, was die premiers van sy onderskeie ryke gekant teen die huwelik; hulle het gemeen Wallis sou nooit as koningin aanvaar word nie. Edward het geweet die regering van die Britse premier, Stanley Baldwin, sou bedank as hy met die huwelik voortgaan en dit sou die koning betrek het by ’n algemene verkiesing en so sy reputasie as polities neutrale monarg skaad. Hy het verkies om te abdikeer. Hy was die enigste koning van Brittanje en al sy ryke wat vrywillig van die troon afstand gedoen het.
Ná sy abdikasie het hy die titel "prins Edward" teruggeneem. Hy het ook die titel Hertog van Windsor gekry.
Vroeë lewe
Edward VIII is op 23 Junie 1894 in Richmond, Engeland gebore. Hy was die oudste seun van die Hertog van York, later koning George V, en die Hertogin van York, voorheen prinses Victoria Mary van Teck. Sy pa was die tweede oudste seun van die Prins van Wallis, later koning Edward VII.
Edward is tuis opgevoed. Ná die dood van koningin Victoria in 1901 het sy ouers nege maande lank deur die Britse Ryk gereis. Jong Edward en sy broers en susters het tuis gebly by hul oupa en ouma Edward VII en koningin Alexandra. Toe sy ouers terugkeer, is Edward in die sorg van twee mans, Frederick Finch en Henry Hansell, geplaas wat die kinders vir die res van hul kinderdae grootgemaak het.
Op 13-jarige ouderdom is Edward toegelaat tot die Osborne-vlootkollege, maar hy het dit nie geniet nie. Ná twee jaar is hy na die Koninklike Vlootkollege by Dartmouth. Ná die dood van koning Edward VII in 1910 het hy egter die Prins van Wallis geword en die voorbereidings vir sy toekomstige rol as koning het in alle erns begin. Hy is na Magdalen-kollege, Oxford, gestuur. Volgens die skrywer John Parker was hy heeltemal onvoorbereid; hy is eindelik by Oxford weg sonder enige akademiese toekennings.
Regdeur die 1920's het Edward sy pa as Prins van Wallis op talle besoeke verteenwoordig, tuis en oorsee. Hy het veral daarvan gehou om arm dele van die land te besoek. Hy was aantreklik en dit, saam met sy rang en ongetroude status, het hom byna die gewildheid van ’n rolprentster besorg. Hy was op ’n tyd die mees gefotografeerde beroemde en het die toon aangegee in mansmodes.
Romanse
Koning George was teleurgesteld in Edward en het glo gesê hy sal homself ruïneer binne twaalf maande ná sy (George se) dood. Hy het verder gesê hy hoop Edward sal nooit kinders hê nie en dat niks sal tussen sy tweede oudste seun, Albert ("Bertie"), en sy kleindogter Elizabeth ("Lilibet") en die troon kom nie.
Bewind
Koning George V sterf op 20 Januarie 1936 en Edward bestyg die troon as koning Edward VIII. Sy onortodokse optrede op talle terreine het tot omstredenheid gelei. Teen Oktober was dit duidelik dat die koning beplan om met mev. Simpson te trou, veral toe ’n skeisaak tussen haar en haar tweede man aanhangig gemaak is. Nadat verskeie opsies oorweeg is, soos dat Edward aanbly as koning maar mev. Simpson nie koningin word nie, of dat hy ongetroud bly, het die koning geabdikeer. Sy broer George VI het hom opgevolg. Hy het Edward die titel Hertog van Windsor gegee.
Hertog van Windsor
Op 28 Mei 1972 is die hertog in sy huis in Frankryk dood aan keelkanker. Sy liggaam is na Brittanje vervoer en hy is begrawe in die koninklike begraafplaas agter die mausoleum van koningin Victoria en prins Albert by Frogmore. Die hertogin het tydens haar besoek in Buckingham-paleis gebly. Sy is 14 jaar later dood en is langs haar man begrawe as "Wallis, Hertogin van Windsor".
Bonnie Somerville
Bonnie Somerville (gebore 24 Februarie 1974) is 'n Amerikaanse aktrise. Sy is bekend vir haar rolle in die rolprent The Ugly Truth (2009) en in die televisiereekse Friends (1994), Law & Order: Special Victims Unit (1999), en Code Black (2015).
Die bankrower
Die Bankrower is 'n Afrikaanse rolprent wat in 1973 deur Kavalier Films uitgereik is. Manie van Rensburg was die regisseur, vervaardiger en een van die skrywers.
Genre
Die rolprent is ’n aksierolprent.
Akteurs
Van die akteurs is Marius Weyers, Sandra Prinsloo, Cobus Rossouw, Louw Verwey, Siegfried Mynhardt en Tromp Terre'blanche.
Storielyn
Die seun van die hoof van "die veiligste bank in Suid-Afrika" steel ’n groot klomp geld van die instelling om sy pa te oortuig dat die veiligheidstelsel nie goed genoeg is nie. Met die hulp van sy vriendin verdubbel hy die geld by 'n kasino en plaas die gesteelde bedrag dan terug in die bank se kluis. ’n Professionele dief het hulle egter dopgehou en pers die seun en pa af om die geld wat by die kasino gemaak is, uit hulle te kry.
Barry Flatman
Barry Flatman (gebore 1950) is 'n Kanadese akteur. Hy is bekend vir sy rolle in die rolprente The Dead Zone (1983), Just Friends (2005), en Saw III (2006), en in die televisiereeks Earth: Final Conflict (1997).
Finse Lugmag
Die Finse Lugmag (FAF of FiAF; Fins: Ilmavoimat ("Lugkragte"), Sweeds: Flygvapnet ("Lugarm")) is een van die takke van die Finse Weermag. Sy vredestydse take is lugruimtoesig, identifikasievlugte, en die instandhouding van gereedheidsformasies vir oorlogstye. Die Finse Lugmag is as 'n aparte tak van die militêre magte op 4 Mei 1928 gestig, maar het reeds sedert 6 Maart 1918 amptelik as die Leërlugvaartkorps bestaan.
Die FiAF se hoofdoel was om lugsuperioriteit oor Finland te verkry en te verhoed dat die Sowjetlugmag hul voorste linies verstewig. Die vegeskaders was baie suksesvol in die Finse offensief van 1941. 'n Gestroopte, meer beweeglike en aansienlik ligter weergawe van die Amerikaanse Brewster B239 "Buffel" was die FiAF se belangrikste vegter tot in 1943. Resultate met hierdie vegter was puik, selfs al is die tipe as 'n mislukking beskou in die Amerikaanse Vloot en die Britse Verre-Oostemagte. In Finse gebruik, het die Brewster 'n oorwinningskoers van 32:1 – 459 dood teen 15 verliese.
Duitse Bf 109s vervang die Brewster as die primêre voorlinievegter van die FiAF in 1943, maar al die Buffels het voortgegaan om in sekondêre rolle tot die einde van die oorloë te funksioneer. Ander tipes, veral die Italiaanse Fiat G.50 en Curtiss Hawk 75 is ook as bruikbaar bewys in die hande van goed-opgeleide Finse vlieëniers. Verskeie Russiese ontwerpe was ook in aksie, nadat hulle herstel is weens ligte beskadiging.
In die 1990's, toe die Koue Oorlog verby is, het die Finse Lugmag sy beleid van aankope van Sowjet- /Russiese vliegtuie herroep en sy vegtervleuel van Saab Draken en MiG-21s vervang met Amerikaanse McDonnell Douglas F/A-18 Hornets.
Tans is die FAF in drie lugtakke georganiseer, elkeen opgedra aan een van die drie lugverdedigingsgebiede waarin Finland verdeel is. Die belangrikste vleuelbasisse is in Rovaniemi, Tampere en Kuopio-Rissala, elk met 'n frontlinie-eskader. Vlieënieropleiding word onderneem by die Lugmagakademie in Tikkakoski, met die gevorderde kursus aangebied op eskadervlak.
Holden Premier
Die Holden Premier was 'n groot gesinsmotor van die Australiese vervaardiger Holden. Die model was verwant aan die intreevlak Holden Standard – later die "Holden Belmont", en die Special – later die Holden Kingswood, in die reeks van die Australiese merk. 'n Uitstaande kenmerk van die Premier was sy vier ronde hoofligte in die sierrooster.
Gloria Dickson
Gloria Dickson (13 Augustus 1917 – 10 April 1945) was 'n Amerikaanse aktrise. Sy was bekend vir haar rolle in die rolprente They Won't Forget (1937), Private Detective (1939), Waterfront (1939), en King of the Lumberjacks (1940).